قطر (مانیٹرنگ ڈیسک) فٹبال ورلڈ کپ 2022 بیست ءُ یک نومبر آن بنا مریک۔ قطر نا ٹیم بنائی میچ ءِ گوازی کیک وخت اس کہ ایونٹ نا فائنل 18 دسمبر آ گوازی کننگک۔ فٹبال نا جہانی گورننگ باڈی فیفا فٹبال ورلڈ کپ 2020 نا شیڈول ءِ کنفرم کرے۔ فٹبال ورلڈ کپ 2022 بیست ءُ یک نومبر آن بنا مریک، قطر نا ٹیم بنائی میچ ءِ گوازی کیک وخت اس کہ ایونٹ نا فائنل ءِ 18 دسمبر آ گوازی کیک۔ فیفا ورلڈ کپ 2022 ٹی، 21 نومبر آن 2 دسمبر اسکان ہڑدے 4 گروپ میچ آک مریرہ، گروپ راؤنڈ اٹ اولیکو میچ دے انا یک بجہ، ارٹمیکو بیگہ نا 4 بجہ غا، مسٹمیکو 7 و گڈیکو میچ ننکان 10 بجہ غا بنا مریک۔ گروپ راؤنڈ نا گڈیکو میچ آک 6 و 10 بجہ غا ہندی وخت انا رداٹ مریرہ، 3 آن 6 دسمبر اسکان پری کوارٹر فائنل، 9 و 10 دسمبر آ کوارٹر فائنل گوازی کننگک۔ فیفا ورلڈ کپ 2022 نا سیمی فائنل 13 و 14 دسمبر آ گوازی کننگک۔
